Document ID: /fineweb-2-swissfilter-quality_10-filterrobots/filtered/00108.jsonl.gz/6

ΠΡΟΣΚΛΗΣΗ ΓΙΑ ΥΠΟΓΡΑΦΗ ΤΗΣ ΑΝΑΦΟΡΑΣ
ΤΗΣ ΕΚΣΤΡΑΤΕΙΑΣ ΓΙΑ ΤΗΝ ΠΡΟΣΒΑΣΗ ΣΤΟ ΑΣΥΛΟ
ΣΤΗ ΔΙΕΥΘΥΝΣΗ ΑΛΛΟΔΑΠΩΝ ΑΤΤΙΚΗΣ (ΟΔΟΣ ΠΕΤΡΟΥ ΡΑΛΛΗ)
Η Εκστρατεία για την Πρόσβαση στο Άσυλο, μετά από επιτόπια έρευνα για την πρόσβαση στο άσυλο στη Διεύθυνση Αλλοδαπών Αττικής (οδός Πέτρου Ράλλη) από τον Φεβρουάριο ως τον Απρίλιο του 2012, συνέταξε σχετική αναφορά, η οποία θα αποσταλεί στα όργανα της Ευρωπαϊκής Ένωσης (Ευρωπαϊκή Επιτροπή και Ευρωπαϊκό Κοινοβούλιο) και του Συμβουλίου της Ευρώπης (Επίτροπος για τα Ανθρώπινα Δικαιώματα, Επιτροπή Υπουργών, Κοινοβουλευτική Συνέλευση) και θα κοινοποιηθεί στον Συνήγορο του Πολίτη, στην Εθνική Επιτροπή για τα Δικαιώματα του Ανθρώπου και στα αρμόδια ελληνικά υπουργεία και αρχές.
Το πρώτο τμήμα της αναφοράς (7 σελίδες) εμπεριέχει τα πραγματικά περιστατικά αυτής της έρευνας και το υπόλοιπο αφορά τη νομική τους τεκμηρίωση. Όσες οργανώσεις στήριξαν την εκστρατεία αυτή μπορούν να υπογράψουν είτε το πρώτο τμήμα (με μορφή δημόσιας δήλωσης) είτε ολόκληρη την αναφορά, μέχρι την Παρασκευή 10 Αυγούστου 2012.